Rikunarita-ORG/Wikinium huggingface dataset:
# സ്മിത്‌സോണിയൻ ഇൻസ്റ്റിറ്റ്യൂഷൻ

**ഇംഗ്ലീഷ് വിലാസം**

സ്മിത്‌സോണിയൻ ഇൻസ്റ്റിറ്റ്യൂഷൻ| സ്മിത്‌സോണിയൻ ഇൻസ്റ്റിറ്റ്യൂഷന്റെ ആസ്ഥാനം. |
|  |
| സ്ഥാപിതം | ഓഗസ്റ്റ് 10, 1846 |
| സ്ഥാനം | വാഷിങ്ടൺ, ഡി.സി |
| Public transit access | ഡിസി മെട്രോയിൽ സ്മിത്‌സോണിയൻ സ്റ്റേഷൻ, ലെയ്ന്റ്ഫന്റ് പ്ലാസ മെരിലാൻഡ് അവെന്യൂ എക്‌സിറ്റ്. |
| വെബ്‌വിലാസം |  |

അമേരിക്കൻ ഗവണ്മെന്റിന്റെ നിയന്ത്രണത്തിലുള്ള ലോകപ്രശസ്തമായ വിദ്യാഭ്യാസ, ഗവേഷണ സ്ഥാപനവും കാഴ്ച ബംഗ്ലാവുകളുടെ സമുച്ചയവുമാണ് **സ്മിത്‌സോണിയൻ ഇൻസ്റ്റിറ്റ്യൂഷൻ**. "വിജ്ഞാനത്തിന്റെ വർദ്ധനവിനും വ്യാപനത്തിനുമായി" 1846 ഓഗസ്റ്റ് 10 നാണ് ഇത് സ്ഥാപിതമായത്. ഒരു കോടി മുപ്പത്തിയാറു ലക്ഷത്തിലധികം കാഴ്ചവസ്തുക്കൾ ശേഖരത്തിലുള്ള ലോകത്തിലെ ഏറ്റവും വലിയ കാഴ്ചബംഗ്ലാവുകളുടെ സമുച്ചയമാണ് സ്മിത്‌സോണിയന്റേത്. സ്ഥാപനത്തിന്റെ നടത്തിപ്പിനാവശ്യമായ ധനം ഗവണ്മെന്റ് ഫണ്ടുകളിൽ നിന്നും, വിവിധ എൻഡോവ്മെന്റുകളിൽ നിന്നും, ചില്ലറവിൽപ്പനകളിൽനിന്നും ലൈസൻസ് ഫീസുകളിൽ നിന്നും ശേഖരിക്കപ്പെടുന്നു. സ്മിത്‌സോണിയൻ എന്ന മാസികയും എയർ ആൻഡ് സ്പേസ് എന്ന ദ്വൈവാരികയും സ്മിത്‌സോണിയൻ ഇൻസ്റ്റിറ്റ്യൂഷൻ പുറത്തിറക്കുന്നുണ്ട്. ബ്രിട്ടീഷ് ശാസ്ത്രജ്ഞനായ ജെയിംസ് സ്മിത്ത്സൺ വിജ്ഞാനത്തിന്റെ വർദ്ധനവിനും വിതരണത്തിനുമായി അമേരിക്കക്ക് സംഭാവനചെയ്ത ഈ ഇൻസ്റ്റിറ്റ്യൂഷൻ അദ്ദേഹത്തിന്റെ പേരിൽ‌ അറിയപ്പെടുന്നു. ഇൻസ്റ്റിറ്റ്യൂഷന്റെ 19 കാഴ്ചബംഗ്ലാവുകളും മൃഗശാലയും ഒൻപതു ഗവേഷണശാലകളിൽ മിക്കവാറും എല്ലാം വാഷിംഗ്ടൺ ഡി.സിയിലാണെങ്കിലും അവരുടെ ചില സംരംഭങ്ങൾ ന്യൂയോർക്ക് സിറ്റി, വിർജീനിയ, പനാമ മുതലായ സ്ഥലങ്ങളിലും ഉണ്ട്.

## പുറത്തേക്കുള്ള കണ്ണി

## അവലംബം
# എയറോ ബയോളജി

**ഇംഗ്ലീഷ് വിലാസം**

ജീവശാസ്ത്രത്തിലെ ഒരു ശാഖയാണ് **എയ്റോബയോളജി**. വായുവിലൂടെ വഹിക്കപ്പെടുന്ന ബാക്ടീരിയ, ഫംഗസ്‌രേണുക്കൾ, സൂക്ഷ്മങ്ങളായ പ്രാണികൾ, പൂമ്പൊടികൾ, വൈറസ് തുടങ്ങിയ ജൈവകണങ്ങളെക്കുറിച്ചുള്ള പഠനമാണ് ഇതിൽ നടത്തുന്നത് .

പൂമ്പൊടികൾ, ഫംഗസ് തുടങ്ങിയ മൂലം ഉണ്ടാവുന്ന അലർജിയെക്കുറിച്ച് മനസ്സിലാക്കി പരിഹരിക്കുന്നതിന് ഇത്തരം പഠനം പ്രയോജനപ്പെടാറുണ്ട്. പഠനപ്രവർത്തനങ്ങളുടെ ഗുണനിലവാരം ഉറപ്പുവരുത്തുന്നതിന് അന്തർദേശീയമായ മാനദണ്ഡങ്ങൾ നിർണ്ണയിക്കപ്പെട്ടിട്ടുണ്ട്.

## അവലംബം
# അഗ്രോണമി

**ഇംഗ്ലീഷ് വിലാസം**

കാർഷികവിളകളുടെ ഉത്പാദനത്തെയും അവയുടെ വൈവിധ്യമനുസരിച്ച് മണ്ണിനെ കൈകാര്യം ചെയ്യുന്നതിനെയും കുറിച്ച് പ്രതിപാദിക്കുന്ന കാർഷികവിജ്ഞാനശാഖയാണ് **അഗ്രോണമി**. മണ്ണിന്റെ സ്വഭാവം, കാലാവസ്ഥ, രാസവളങ്ങളുടെ ഉപയോഗം, വിളകൾ ഉത്പാദിപ്പിക്കുന്നതിന്റെ സാമ്പത്തികവശം, വിളകളുടെ രോഗങ്ങൾ, അവയുടെ നിവാരണമാർഗങ്ങൾ തുടങ്ങിയ ഘടകങ്ങളെക്കുറിച്ചുള്ള വിജ്ഞാനം ഈ ശാസ്ത്രശാഖ നല്കുന്നു. ആധുനിക അഗ്രോണമി ഗ്രന്ഥങ്ങളിൽ ധാന്യങ്ങളും നാരുകളും ഉത്പാദിപ്പിക്കുന്ന ചെടികളെ മാത്രമേ ഈ ശാഖയിൽ ഉൾക്കൊള്ളിച്ചുകാണുന്നുള്ളു.

## പുറംകണ്ണികൾ

* Welcome to the Agronomy Department!
* Everyone Needs Agronomists

|  |  |
| --- | --- |
|  | **കടപ്പാട്:** കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗ്രോണമി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം. |
# അഗ്രോസ്റ്റോളജി

**ഇംഗ്ലീഷ് വിലാസം**
പ്രദർശിപ്പിക്കുക

സസ്യശാസ്ത്രത്തിൽ പുൽച്ചെടികളെപ്പറ്റി പ്രതിപാദിക്കുന്ന പഠനശാഖയാണ് **അഗ്രോസ്റ്റോളജി**. അഞ്ഞൂറിലധികം ജീനസ്സുകളും അയ്യായിരത്തിലധികം സ്പീഷീസുമുള്ള പുൽച്ചെടികൾ ഏകബീജപത്രികകളിലെ പോയേസീ (Poaceae) കുടുംബത്തിൽപ്പെടുന്നു. പുൽച്ചെടികളുടെ ഘടന, വിതരണം, ഉപയോഗം എന്നിവയെക്കുറിച്ചുള്ള പഠനമാണ് അഗ്രോസ്റ്റോളജി.

## പുറംകണ്ണികൾ

* Biology 434 - Agrostology Archived 2010-06-09 at the Wayback Machine

|  |  |
| --- | --- |
|  | **കടപ്പാട്:** കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗ്രോസ്റ്റോളജി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം. |
# ബയോ-ഇൻഫർമാറ്റിക്സ്‌

**ഇംഗ്ലീഷ് വിലാസം**

വിവര സാങ്കേതികവിദ്യയും ജൈവസാങ്കേതികവിദ്യയും പരസ്പര പൂരകങ്ങളായി വർത്തിക്കുന്ന നൂതന വൈദ്യശാസ്‌ത്രാനുബന്ധ ശാഖയാണ്‌ **ബയോ ഇൻഫർമാറ്റിക്സ്‌**. ഭാവിയിൽ സജീവ സാന്നിധ്യം പ്രകടമാക്കുന്ന തരത്തിൽ വിപ്ലവകരമായ പുരോഗതി ബയോ ഇൻഫർമാറ്റിക്സ്‌ നേടിത്തരുമെന്നതിൽ സംശയമില്ല. ആധുനികവും മെച്ചപ്പെട്ടതുമായ ഔഷധങ്ങളുടെ രൂപകൽപ്പനയിലും പൂർണതോതിലുള്ള രോഗശമനം സാധ്യമാക്കുന്ന ചികിൽസാ രീതികൾ പ്രാവർത്തികമാക്കുന്നതിലും മാത്രമല്ല ജീവനെ സംബന്ധിച്ച അടിസ്ഥാന ധാരണ രൂപപ്പെടുത്തുന്നതിൽ പോലും ഒട്ടേറെ സംഭാവനകൾ നൽകുവാൻ ഈ വിഷയത്തിനു കഴിയും.

ഈ നൂറ്റാണ്ടിന്റെ മുന്നേറ്റം ജൈവ സാങ്കേതിക വിദ്യയുടെ സംയോജിത ഗവേഷണങ്ങളുടെ പരിണതഫലമായിരിക്കും. ഗണിതശാസ്‌ത്രം, കംപ്യൂട്ടർ സയൻസും വിവര സാങ്കേതികവിദ്യയും, ജീവശാസ്‌ത്രം എന്നീ പ്രധാന ശാസ്‌ത്രശാഖകളുടെ സംഭാവനകളെ കൂട്ടിയിണക്കുകയാണ്‌ ബയോ ഇൻഫർമാറ്റിക്സ്‌. അതായത്‌ ഇത്‌ ഒരു ഇന്റർ ഡിസിപ്ലിനറി മേഖലയാണ്‌. ജീവശാസ്‌ത്രത്തിൽ തന്നെ ഇവിടെ പ്രാധാന്യമർഹിക്കുന്നത്‌ ബയോ കെമിസ്ട്രി, മോളിക്കുലർ ബയോളജി, ജനിറ്റിക്‌ എൻജിനീയറിങ്‌, ബയോ- സ്റ്റാറ്റിസ്റ്റിക്സ്‌, ജൈവ സാങ്കേതിക വിദ്യ തുടങ്ങിയ വിഷയങ്ങളാണ്‌. വിദേശ രാജ്യങ്ങളിലെ കംപ്യൂട്ടേഷണൽ ബയോളജിയും ബയോ ഇൻഫർമാറ്റിക്സിനു തുല്യം തന്നെ.ജൈവ വിവരശേഖരണത്തിലും അപഗ്രഥനത്തിലും ക്ലോണിങ്‌ മുതൽ ജീവജാലങ്ങളിൽ ഉപകാരപ്രദമായ മാറ്റങ്ങൾ വരുത്തുവാനും ജനുസ്സുകൾ കൂട്ടിക്കലർത്തുവാനുമുള്ള സാധ്യതകൾവരെ ഈ രംഗത്ത്‌ തെളിയിക്കപ്പെട്ടുകഴിഞ്ഞു.
# ജൈവഭൗതികശാസ്ത്രം

**ഇംഗ്ലീഷ് വിലാസം**
പ്രദർശിപ്പിക്കുക

ജൈവ സംവിധാനങ്ങളെയും പ്രതിഭാസങ്ങളെയും പഠിക്കുന്നതിനായി ഭൗതികശാസ്ത്രത്തിലെ സമീപനങ്ങളും രീതികളും പ്രയോഗിക്കുന്ന ഒരു അന്തർവൈജ്ഞാനിക ശാസ്ത്രം ആണ് **ജൈവഭൗതികശാസ്ത്രം** (ഇംഗ്ലീഷ് : ബയോഫിസിക്സ് അല്ലെങ്കിൽ ബയോളജിക്കൽ ഫിസിക്സ്). തന്മാത്രാതലം മുതൽ ജീവിഗണങ്ങൾ വരെ ജീവശാസ്ത്രപരമായ എല്ലാ ജൈവഘടനകളും ഇതിൽ ഉൾപ്പെട്ടിരിക്കുന്നു. ജൈവഭൗതികശാസ്ത്രത്തിലെ ഗവേഷണം ജൈവരസതന്ത്രം, ഫിസിക്കൽ കെമിസ്ട്രി, നാനോടെക്നോളജി, ബയോ-എൻജിനീയറിങ്, കമ്പ്യൂട്ടേഷണൽ ബയോളജി, ബയോമെക്കാനിക്സ്, സിസ്റ്റംസ് ബയോളജി എന്നീ ശാഖകളിലായി വ്യാപിച്ചിരിക്കുന്നു.

ഒരു റാപ്-റാഫ് പ്രോടീൻ കോംപ്ലക്സ് (പ്രോടീൻ ഡേറ്റ ബാങ്ക് കോഡ് : 1C1Y) VMD സോഫ്റ്റ്‌വെയർ ഉപയോഗിച്ച് വിഷ്വലൈസ് ചെയ്തത്.
1892 ഇൽ കാൾ പിയ്ഴ്സണാണ് ബയോഫിസിക്സ് എന്ന പദം ആദ്യമായി അവതരിപ്പിച്ചത്

### അവലോകനം

ജൈവരസതന്ത്രത്തിലെയും തന്മാത്രാ ജീവശാസ്ത്രത്തിലെയും ഭൗതികശാസ്ത്രപരമായ പ്രശ്നങ്ങൾ നിർദ്ധാരണം ചെയ്യുന്നതിലാണ് തന്മാത്രാ ജൈവഭൗതികശാസ്ത്രം പ്രധാനമായും ശ്രദ്ധകേന്ദ്രീകരിക്കുന്നത്. ഡി.എൻ.എ , ആർ.എൻ.എ , മാംസ്യതന്മാത്രകൾ തുടങ്ങിയ ജൈവതന്മാത്രകൾക്കിടയിൽ അന്യോന്യം ഉണ്ടാകുന്നതും അവയ്ക്കുള്ളിൽത്തന്നെ സംഭവിക്കുന്നതുമായ പരസ്പരപ്രവർത്തനങ്ങളെ മനസ്സിലാക്കുക എന്നതാണ് ഈ മേഖലയിലെ ശാസ്ത്രജ്ഞരുടെ ഗവേഷണോദ്യമം. ഇതിനായി വിവധതരത്തിലുള്ള സങ്കേതങ്ങൾ ഉപയോഗിച്ചുപോരുന്നു.

കലകൾ, കോശങ്ങൾ, അവയവവ്യവസ്ഥ, ജീവിഗണങ്ങൾ, ആവാസവ്യവസ്ഥകൾ എന്നിവയെപ്പറ്റിയും ഗണിതത്തിലെയും സ്ഥിതിഗണിതത്തിലെയും പരീക്ഷണരീതികൾ കൂടി ഉപയോഗിച്ച് പഠനങ്ങൾ നടക്കുന്നു.

ജൈവഭൗതികശാസ്ത്രത്തിന്റെ മറ്റൊരു ശാഖയാണ് മെഡിക്കൽ ഫിസിക്സ്. വൈദ്യശാസ്ത്ര സംബന്ധിയായ പ്രയുക്തഭൗതികശാസ്ത്രമാണ് ഇത്. റേഡിയോളജി, മൈക്രോസ്കോപ്പി, നാനോ മരുന്നുകൾ എന്നിവയുമായി ബന്ധപ്പെട്ടിരിക്കുന്നു. ജൈവഘടകങ്ങളുടെ കേടുപാടുകൾ തീർക്കാനായി ഉപയോഗിക്കപ്പെടുന്ന ഭാവിയിലെ ജൈവയന്ത്രങ്ങളെപ്പറ്റി (നാനോയന്ത്രങ്ങൾ) റിച്ചാർഡ് ഫെയ്ൻമാൻ *There's Plenty of Room at the Bottom* (1959) എന്ന ലേഖനത്തിൽ പരാമർശിച്ചിരിക്കുന്നു

### അവലംബങ്ങൾ
# ജൈവസാങ്കേതികവിദ്യ

**ഇംഗ്ലീഷ് വിലാസം**
പ്രദർശിപ്പിക്കുക

ടിഷ്യൂകൾച്ചറിൽ ഉപയോഗിക്കുന്ന ഒരു മാധ്യമം (ടി-ഫ്ലാസ്ക്).
ഒരു പ്രത്യേകാവശ്യത്തിനുവേണ്ടി ജീവനുള്ള വസ്തുക്കളെയോ ജീവജാലങ്ങളെയോ ഉപയോഗിച്ച് ഉല്പന്നങ്ങൾ നിർമ്മിക്കുകയോ അഥവാ ഉണ്ടാക്കുകയോ ചെയ്യുന്ന ജീവശാസ്ത്രത്തിൽ അധിഷ്ഠിതമായ സാങ്കേതികവിദ്യയാണ്‌ **ജൈവസാങ്കേതികവിദ്യ** അഥവാ ബയോടെക്നോളജി. കൃഷി, ഭക്ഷ്യശാസ്ത്രം, ആരോഗ്യശാസ്ത്രം എന്നിവയുമായി ബന്ധപ്പെട്ട പ്രയുക്ത സാങ്കേതികവിദ്യകളെയാണ്‌ സാധാരണ ഈ പദം കൊണ്ട് വിവക്ഷിക്കുന്നത്. ആധുനികകാലത്ത് ജനിതക എഞ്ചിനിയറിംഗ്, ടിഷ്യൂ കൾച്ചർ മുതലായ സാങ്കേതികവിദ്യകളെ സൂചിപ്പിക്കാനാണ്‌ ഈ പദം കൂടുതൽ ഉപയോഗിക്കപ്പെടുന്നതെങ്കിലും ജീവവസ്തുക്കളിൽ മനുഷ്യന്റെ ആവശ്യത്തിനായി മാറ്റം വരുത്തുന്ന ഏത് പ്രക്രിയയെയും ഈ പദം ഉൾക്കൊള്ളുന്നു.

ഐക്യരാഷ്ട്രസഭയുടെ ജൈവവൈവിധ്യ കൺവെൻഷൻ ജൈവസാങ്കേതികവിദ്യയെ ഇപ്രകാരം നിർവ്വചിച്ചിരിക്കുന്നു:

|  |  |  |
| --- | --- | --- |
| “ | Any technological application that uses biological systems, dead organisms, or derivatives thereof, to make or modify products or processes for specific use. | ” |

1919-ൽ ഹംഗേറിയൻ എൻജിനീയർ കാറോളി എർക്കി ആണ് ഈ പദം ആദ്യമായി കൊണ്ടുവന്നതെന്ന് കരുതപ്പെടുന്നു.

## ചരിത്രം

സാധാരണ ജൈവസാങ്കേതികവിദ്യയായി കരുതപ്പെടാറില്ലെങ്കിലും ജൈവസം‌വിധാനത്തിൽ നിന്ന് ഉല്പന്നങ്ങളുണ്ടാക്കാനുള്ള പ്രക്രിയ എന്ന നിർവചനത്തിൽ കൃഷി ഉൾപ്പെടുന്നു. അതിനാൽ കൃഷിയെ ആദ്യത്തെ ജൈവസാങ്കേതികവിദ്യയായി കണക്കാക്കാം.

## അവലംബം
# കമ്പ്യൂട്ടേഷണൽ ബയോളജി

ജൈവികവ്യവസ്ഥകളുടെ ഗണിതീയ മാതൃകകൾ, കമ്പ്യൂട്ടേഷണൽ സിമ്യുലേഷൻ, സൈദ്ധാന്തിക നിരൂപണം, ഡേറ്റ അപഗ്രഥനം, എന്നിവയുടെ പ്രയുക്ത ശാസ്ത്ര മേഖലയാണ് കമ്പ്യൂട്ടേഷണൽ ബയോളജി. കമ്പ്യൂട്ടർ സയൻസ്, പ്രയുക്ത ഗണിതം, അനിമേഷൻ, സ്ഥിതിഗണിതം(Statistics), ജൈവ രസതന്ത്രം, രസതന്ത്രം, ബയോഫിസിക്സ്, തന്മാത്ര ജീവശാസ്ത്രം, ജനിതകശാസ്ത്രം, ജീനോമിക്സ്, പരിണാമ ശാസ്ത്രം, ന്യൂറോസയൻസ്, ദൃശ്യചിത്രണം എന്നീ ശാസ്ത്രശാഖകളുമായി ബന്ധപ്പെട്ടിരിക്കുന്ന ഒരു ഇന്റർ-ഡിസിപ്ളിനറി വൈ‍ജ്ഞാനിക രംഗം ആണ് കമ്പ്യൂട്ടേഷണൽ ബയോളജിയുടേത്.
# എപിജെനെറ്റിക്സ്

Epigenetic mechanisms
ഡി‌എൻ‌എ ശ്രേണിയിലെ മാറ്റങ്ങൾ‌ ഉൾ‌പ്പെടുത്താത്ത ഫിനോടൈപ്പ് മാറ്റങ്ങളെക്കുറിച്ചുള്ള പഠനമാണ് എപിജെനെറ്റിക്സ്. എപിജനെറ്റിക്സിലെ ഗ്രീക്ക് പ്രിഫിക്‌സ് എപ്പി- (over- "ഓവർ, പുറത്ത്, ചുറ്റും") സൂചിപ്പിക്കുന്നത് പാരമ്പര്യത്തിന്റെ ജനിതക (DNA) അടിത്തറയ്‌ക്ക് പുറമേ "മുകളിൽ" അല്ലെങ്കിൽ "കൂടാതെ" സവിശേഷതകളാണ്. എപ്പിജനെറ്റിക്സ് മിക്കപ്പോഴും ജീൻ പ്രവർത്തനത്തെയും ആവിഷ്കാരത്തെയും (expression) ബാധിക്കുന്ന മാറ്റങ്ങളെ സൂചിപ്പിക്കുന്നു, എന്നാൽ പാരമ്പര്യമായി സംഭവിക്കുന്ന ഏതൊരു ഫിനോടൈപ്പിക് മാറ്റത്തെയും വിവരിക്കാനും ഇത് ഉപയോഗിക്കാം. സെല്ലുലാർ, ഫിസിയോളജിക്കൽ ഫിനോടൈപ്പിക് സ്വഭാവസവിശേഷതകളിലെ അത്തരം ഫലങ്ങൾ ബാഹ്യമോ പാരിസ്ഥിതികമോ ആയ ഘടകങ്ങളുടെ ഫലമായി ഉണ്ടാകാം, അല്ലെങ്കിൽ സാധാരണ വികസനത്തിന്റെ ഭാഗമാകാം. എപ്പിജനെറ്റിക്‌സിന്റെ അടിസ്ഥാന നിർവചനത്തിന് ഈ മാറ്റങ്ങൾ കോശങ്ങളുടെയും ജീവികളുടെയും സന്തതികളിൽ പാരമ്പര്യമായിരിക്കേണ്ടതുണ്ട്, [1]
# ഓസ്റ്റിയോളജി

**ഇംഗ്ലീഷ് വിലാസം**

അസ്ഥിളെക്കുറിച്ചുള്ള ശാസ്ത്രീയമായ പഠനമേഖലയാണ് **ഓസ്റ്റിയോളജി**. എല്ല്, അസ്ഥികൂടം, പല്ല് എന്നിവയുടെ ഘടന, ഉപയോഗം, ഗനിദാനം, രോഗനിദാനം, തരുണാസ്ഥികളിൽ നിന്നുള്ള ദൃഢീകരണം, ബയോഫിസിക്സ് എന്നിവ കശേരു മൃഗങ്ങളുടെ ശേഷിപ്പുകൾ ഉപയോഗിച്ച് പഠിക്കുന്ന അനാട്ടമിയുടെ അഥവാ ശരീരശാാസ്ത്രത്തിന്റെ ഉപവിഭാഗമാണ് ഓസ്റ്റിയോളജി.

## അവലംബം
# പക്ഷിശാസ്ത്രം

**ഇംഗ്ലീഷ് വിലാസം**
പ്രദർശിപ്പിക്കുക

ജന്തുശാസ്ത്രത്തിലെ പക്ഷിളെ കുറിച്ചു പഠിക്കുന്ന ശാഖയാണ് **ഓർണിതോളജി** അഥവാ **പക്ഷിശാസ്ത്രം**.

## പക്ഷിശാസ്ത്രം ഇന്ത്യയിൽ

പതിനെട്ടാം നൂറ്റാണ്ടിലാണ് ഇന്ത്യയിൽ പക്ഷിനിരീക്ഷണം ശാസ്ത്രീയമായി ആരംഭിക്കുന്നത്. ബ്രെയിൻ ഹോഡ്ജ്, എഡ്‌വേർഡ് ബ്ലൈത്ത്, ടി.സി. ജർഡൻ എന്നിവരായിരുന്നു ഇതിനു വിത്തുപാകിയത്. 1862ൽ ടി.സി. ജേർഡൻ ബേർഡ്സ് ഓഫ് ഇന്ത്യ എന്ന പേരിൽ ഒരു പുസ്തകം പ്രസിദ്ധീകരിച്ചു. ഇന്ത്യൻ നാഷണൽ കോണ്ഗ്രസിന്റെ സ്ഥാപകനായിരുന്ന എ.ഒ. ഹ്യൂം തന്നെയാണ് "ഇന്ത്യൻ പക്ഷിശാസ്ത്രത്തിന്റെ പിതാവ്" എന്നും അറിയപ്പെടുന്നത്. സാലിം\_അലി, ഹുമയൂൺ അബ്ദുലാലി തുടങ്ങി മലയാളിയായ ഇന്ദുചൂഢൻ വരെയുള്ള ഒട്ടേറെ മഹാരഥന്മാർ ഇന്ത്യൻ പക്ഷിശാസ്ത്രത്തിന് സംഭാനകൾ നല്കിയിട്ടുണ്ട്.

## അവലംബങ്ങൾ
# പരാദജീവശാസ്ത്രം

Adult black fly (*Simulium yahense*) with (*Onchocerca volvulus*) emerging from the insect's antenna. The parasite is responsible for the disease known as river blindness in Africa. Sample was chemically fixed and critical point dried, then observed using conventional scanning electron microscopy. Magnified 100×.
**പരാദജീവശാസ്ത്രം** പരാദങ്ങളെയും അവയുടെ ആതിഥേയരെയും അവതമ്മിലുള്ള ബന്ധങ്ങളെപ്പറ്റിയുമുള്ള പഠനമാണ്. ജീവശാസ്ത്രത്തിന്റെ ശാഖയായ പരാദജീവശാസ്ത്രം, ജീവികളോ അവയുടെ ആവാസവ്യവസ്ഥയൊ നിയന്ത്രിക്കുന്നില്ല. പകരം അവയുടെ ജീവിതത്തിന്റെ രീതിയാണ് നിയന്ത്രിക്കപ്പെടുന്നത്. ഇതിനർത്ഥം ഇത് മറ്റു ജീവശാസ്ത്രശാഖകൾ രൂപീകരിക്കാനിടയാക്കുന്നു. കോശജീവശാസ്ത്രം, കോശവിവരശാസ്ത്രം, കോശരസതന്ത്രം, തന്മാത്രാരസതന്ത്രം, രോഗപ്രതിരോധശാസ്ത്രം, ജനിതകശാസ്ത്രം, പരിണാമം, പരിസ്ഥിതിശാസ്ത്രം തുടങ്ങിയ ജീവശാസ്ത്രശാഖകളിൽനിന്നുമുള്ള സങ്കേതങ്ങൾ സ്വികരിക്കുന്നു.

## മേഖലകൾ

### വൈദ്യശാസ്ത്ര പരാദജീവശാസ്ത്രം

The Italian

"Humans are hosts to nearly 300 species of parasitic worms and over 70 species of protozoa, some derived from our primate ancestors and some acquired from the animals we have domesticated or come in contact with during our relatively short history on Earth".

### മൃഗ പരാദജീവശാസ്ത്രം

കൃഷിയിലും മൃഗപരിപാലനത്തിലും ജലജീവിപരിപാലനത്തിലും വലിയ ധനനഷ്ടം സംഭവിക്കുവാനിടയാക്കുന്ന പരാദങ്ങളെപ്പറ്റി പഠിക്കുന്ന ശാസ്ത്രശാഖയാണിത്.
ഇവയുടെ സ്പീഷിസുകളെപ്പറ്റി പഠിക്കുന്നതിന്റെ ഉദാഹരണങ്ങൾ:

* ലുസീലിയ സെറിക്കാറ്റ : ബ്ലോ ഈച്ച, ഇത് കന്നുകാലികളെ ബാധിക്കുന്നു. കന്നുകാലികളുടെ ത്വക്കിൽ മുട്ടയിട്ട് ത്വക്കിനു കേടുവരുത്തുന്നു. ഇതുമൂലം കന്നുകാലികൾക്കു രോഗബാധമൂലം ധനനഷ്ടമുണ്ടാകും.
* ഓടോഡെക്റ്റസ് സൈനോടിസ്: പൂച്ചയെ ബാധിക്കുന്ന ഒരിനം ചെള്ള്. കാങ്കെർ ഉണ്ടാവാനിടയുണ്ട്.
* ഗൈറോഡാക്ടൈലസ് സലാറിസ് : സാൽമൺ മത്സ്യത്തെ ബാധിക്കുന്ന ഒരു പരാദം. ഇതിനു ആ മത്സ്യത്തെ ഇതിനോടു പ്രതിരോധമില്ലാത്തവയെ തുടച്ചുനീക്കാനാകും.

### ഘടനാപരാദജീവശാസ്ത്രം

പരാദങ്ങളിൽനിന്നുമുള്ള മാംസ്യങ്ങളുടെ ഘടനയെപ്പറ്റിയുള്ള പഠനമാണ് ഘടനാപരാദജീവശാസ്ത്രം.

### പരിമാണപരാദജീവശാസ്ത്രം

പരാദങ്ങൾ വളരെച്ചുരുങ്ങിയ എണ്ണം ആതിഥായജീവികളെ മാത്രമേ ആശ്രയിച്ചുവരുന്നുള്ളു. ഇത് പരാദജീവിശാസ്ത്രജ്ഞർക്ക് വളരെ പുരോഗമിച്ച ജീവഗണനാശാസ്ത്രത്തിന്റെ രീതിശാസ്ത്രമുപയോഗിക്കേണ്ടതായി വരുന്നുണ്ട്.

### പരാദപരിസ്ഥിതിശാസ്ത്രം

### പരാദങ്ങളുടെ സംരക്ഷണജീവശാസ്ത്രം

### വർഗ്ഗീകരണവും ഫൈലോജെനറ്റിക്സും

പരാദജീവികളിലെ അതിബൃഹത്തായ വൈവിദ്ധ്യം, അവയെ തരംതിരിക്കുന്നതിൽ ശാസ്ത്രജ്ഞന്മാർക്ക് വിഷമം നേരിടുന്നുണ്ട്. ഡി എൻ എ ഉപയോഗിച്ചുള്ള വർഗ്ഗീകരണം ഈയടുത്തകാലത്തു തുടങ്ങിയിട്ടുണ്ട്. ശാസ്ത്രജ്ഞർ ഈ സങ്കേതം ഉപയോഗിച്ച് പരാദങ്ങളെ തരംതിരിക്കുന്നതിൽ വിജയിച്ചുവരുന്നുണ്ട്. അങ്ങനെ അവയെ കഴിയുന്നത്ര വ്യത്യസ്ത സ്പീഷിസുകളായി തരംതിരിച്ചുവരുന്നു.

## ചരിത്രം

"പരാദങ്ങളെപ്പറ്റിയും അവയുടെ ബാധയെപ്പറ്റിയുമുള്ള നമ്മുടെ അറിവ് ചരിത്രാതീതകാലംവരെ നീളുന്നു. പരാദങ്ങളെപ്പറ്റിയും അവയുടെ ബാധയെപ്പറ്റിയുമുള്ള വിവരണങ്ങൾ വളരെപ്പഴയ വരമൊഴികളിൽ കണ്ടെത്താവുന്നതാണ്. ഇവയുടെ തെളിവുകൾ ആർക്കിയോളജി വസ്തുക്കളിനിന്നും ലഭിച്ചിട്ടുണ്ട്".

## ഇതും കാണൂ

* പരാദം

* Parasitologists

## അവലംബം

## ഗ്രന്ഥസുചിക

* Loker, E., & Hofkin, B. (2015). *Parasitology: a conceptual approach*. Garland Science.
# രോഗനിദാനശാസ്ത്രം

**ഇംഗ്ലീഷ് വിലാസം**

പാത്തോളജി| A pathologist examines a tissue section for evidence of cancerous cells while a surgeon observes. |
| Focus | **രോഗം** |
| Subdivisions | *Anatomical pathology, clinical pathology, dermatopathology, forensic pathology, hematopathology, ഹിസ്റ്റോപഥോളജി, molecular pathology, surgical pathology* |
| Significant diseases | All infectious and organic diseases and physiological disorders. |
| Significant tests | All medical diagnostic tests, particular biopsy, blood analysis, dissection, and other applications of medical microscopy |
| Specialist | Pathologist |

രോഗസ്വഭാവം, ലക്ഷണങ്ങൾ, കാരണങ്ങൾ എന്നിവയെക്കുറിച്ച് പഠിക്കുന്ന വൈദ്യശാസ്ത്രശാഖയാണ് **പത്തോളജി** അഥവാ **രോഗനിദാനശാസ്ത്രം**.

## രോഗനിദാനശാസ്ത്രം അല്ലെങ്കിൽ പാത്തോളജി

പ്രാചീന ഗ്രിക്കിൽ നിന്നാണ് പാത്തൊളജി എന്ന വാക്ക് ഉണ്ടായത്. പാത്തോസ് എന്നാൽ സഹനം ക്ലേശം അനുഭവം എന്നൊക്കെയാണർത്ഥം. ലോജിയ എന്നാൽ വിവരണം എന്നാണർത്ഥം. പാത്തോളജി രോഗകാരണപഠനത്തിൽ പ്രധാന ഘടകവും ആധുനിക വൈദ്യശാസ്ത്രത്തിന്റെയും രോഗനിർണ്ണയത്തിന്റെയും പ്രധാന മേഖലയാണ്. പാത്തോളജി എന്ന വാക്കുതന്നെ പൊതുവേ രോഗങ്ങളെപ്പറ്റി പഠനത്തിനു വിശാലമായി ഉപയോഗിച്ചുവരുന്നുണ്ട്.

## #ചരിത്രം

### സാമാന്യ രോഗനിദാന വൈദ്യശാസ്ത്രം

## ശരീരഘടനാ രോഗനിദാനശാസ്ത്രം
# ഫാർമക്കോളജി

**ഇംഗ്ലീഷ് വിലാസം**
പ്രദർശിപ്പിക്കുക

A variety of topics involved with pharmacology, including neuropharmacology, renal pharmacology, human metabolism, intracellular metabolism, and intracellular regulation.
മരുന്നുകളുടെ പ്രവർത്തനം പഠിക്കുന്ന ശാസ്ത്രശാഖയാണ് **ഫാർമക്കോളജി** . വൈദ്യത്തിന്റെയും ജീവശാസ്ത്രത്തിന്റെയും ഒരു വിഭാഗം കൂടെ ആണ് ഇത് . ജീവികളിൽ രാസപദാർത്ഥങ്ങൾ ഉണ്ടാകുന്ന പ്രതിപ്രവർത്തനവും അവ ജീവികളിലെ സ്വാഭാവിക രാസപ്രവർത്തനത്തിൽ ഉണ്ടാക്കുന്ന മാറ്റങ്ങളും ആണ് ഇതിന്റെ പഠന വിഷയം.

## ഫാർമക്കോളജിയുടെ വിവിധ വിഭാഗങ്ങൾ

* ക്ലിനിക്കൽ ഫാർമക്കോളജി
* ന്യൂറോ ഫാർമക്കോളജി

## അവലംബം

## ബാഹ്യ ലിങ്കുകൾ

* American Society for Pharmacology and Experimental Therapeutics
* British Pharmacological Society
* Pharmaceutical company profiles at NNDB
* International Conference on Harmonisation
* US Pharmacopeia
* International Union of Basic and Clinical Pharmacology
* IUPHAR Committee on Receptor Nomenclature and Drug Classification Archived 2019-03-23 at the Wayback Machine
# പ്രൈമെറ്റോളജി

**ഇംഗ്ലീഷ് വിലാസം**

പ്രൈമേറ്റ്കളെ കുറിച്ചുള്ള പഠനമാണ് **പ്രൈമെറ്റോളജി**.അതിവിശാലമായ ഈ പഠനശാഖ,ശരീരശാസ്ത്രം,നരവംശശാസ്ത്രം,ജീവശാസ്ത്രം,വൈദ്യം,മനഃശാസ്ത്രം,മൃഗവൈദ്യം,ജന്തുശാസ്ത്രം തുടങ്ങിയവയുമായി ബന്ധപ്പെട്ടിരിക്കുന്നു. മാത്രമല്ല ‎പ്രൈമെറ്റോളജി സംബന്ധമായ ഗവേഷണങ്ങൾ വന്യമൃഗ സംരക്ഷണകേന്ദ്രങ്ങൾ,ബയോമെഡിക്കൽ പരീക്ഷണ ശാലകൾ മുതൽ മൃഗശാലകളിൽ വരെ നടക്കുന്നു.

## അവലംബം
# പ്രോട്ടിയോമിക്സ്

പ്രോട്ടീനുകളെ(മാംസ്യം) പറ്റി മൊത്തത്തിലുള്ള പഠനത്തിനെയാണ് **പ്രോട്ടിയോമിക്സ്** എന്നു പറയുന്നത് . ജീവികളുടെ ശരീര നിർമിതിയിൽ വളരെ പ്രധാനപ്പെട്ട പങ്കു വഹിക്കുന്നവയാണ് മാംസ്യ തന്മാത്രകൾ. ഉപാപചയ പ്രക്രിയയിലെ ഒരു സoപ്രധാന ഘടകമാണ് ഇത്. ജീനോമിക്സ് എന്ന പദത്തിന് ജീനുകളുമായുള്ള ബന്ധത്തോട് സാധർമ്യം ഉള്ളതാണ് പ്രോട്ടിയോമിക്സ് എന്ന പദത്തിന് പ്രോട്ടീനുകളുമായുള്ള ബന്ധം.

മാംസ്യങ്ങളുടെ മൊത്തത്തിലുള്ള ഗണത്തെയാണ് പ്രോട്ടിയോം എന്നു വിളിക്കുന്നത് കോശത്തിനോ ജീവിക്കുതന്നെയോ ഉണ്ടാകുന്ന മാറ്റങ്ങൾക്കനുസരിച്ച് ഇത് വ്യത്യാസപ്പെടുന്നു മാംസ്യത്തിന്റെ ഘടന, തമ്മിലുള്ള പ്രതിപ്രവർത്തനങ്ങൾ എന്നിവയിലേക്കുള്ള ഗവേഷണ-പര്യവേഷണ സാധ്യതകളാണ് പ്രോട്ടിയോമിക്സിൽ ഉയർന്നുവരുന്നത്. ജീനോമിക്സ് പഠനങ്ങളിൽ വളരെയധികം പ്രാധാന്യം ഉള്ള ഇത് ഒരു അന്തർവൈജ്ഞാനിക മേഖല കൂടിയാണ്.

## സങ്കീർണത

ജീനോമിക്സും ട്രാൻസ്ക്രിപ്ടോമിക്സും കഴിഞ്ഞാൽ ജൈവ വ്യവസ്ഥകളുടെ പഠനത്തിന്റെ അടുത്ത ഘട്ടം എന്നത് പ്രോട്ടിയോമിക്സ് ആണ്. ഇത് ജീനോമിക്സിനെക്കാൾ സങ്കീർണമായിരിക്കുന്നതിന് കാരണം ഒരു ജീവിയുടെ ജീനോം എല്ലാ കോശങ്ങളിലും ഏതാണ്ട് സമാനമാണ്. എന്നാൽ പ്രോട്ടിയോം കോശങ്ങളിൽ വ്യത്യാസപ്പെട്ടിരിക്കുന്നു. സമയത്തിനനുസരിച്ച് വ്യത്യാസപ്പെടുന്നു. വ്യത്യസ്ത കോശങ്ങളിൽ ജീൻ പ്രകടമാകുന്നത് വ്യത്യസ്ത രീതിയിലാണ്. അതിനാൽ, ഓരോ കോശങ്ങളിലും ഉൽപ്പാദിപ്പിക്കപ്പെടുന്ന അടിസ്ഥാന മാംസ്യങ്ങളുടെ പോലും ഘടനയും പ്രവർത്തനവും വ്യത്യാസപ്പെട്ടിരിക്കുന്നു.

## റഫറൻസുകൾ
# ക്വാണ്ടം ജീവശാസ്ത്രം

**ക്വാണ്ടം ജീവശാസ്ത്രം Quantum biology** ജീവവസ്തുക്കൾക്കും അവയെ സംബന്ധിച്ച പ്രശ്നങ്ങൾക്കും ക്വാണ്ടം ബലതന്ത്രവും സൈദ്ധാന്തികരസതന്ത്രവും പ്രയോഗക്ഷമമാക്കുന്നതിനെപ്പറ്റിയുള്ള പഠനമാണിത്. അനേകം ജൈവികപ്രവർത്തനങ്ങളിൽ ഊർജ്ജം അതിന്റെ വിവിധ രൂപങ്ങളിലേയ്ക്കു മാറ്റപ്പെടുന്നുണ്ട്. ഈ ഊർജ്ജ രൂപങ്ങൾ രാസമാറ്റങ്ങളിൽ ഉപയോഗക്ഷമമാണ്. ഇവ ക്വാണ്ടം ബലതന്ത്രവുമായി ബന്ധപ്പെട്ടിരിക്കുന്നു. അത്തരം പ്രവർത്തനങ്ങളിൽ രാസപ്രവർത്തനങ്ങൾ, പ്രകാശത്തെ ആഗിരണം ചെയ്യൽ, ഇലക്ട്രോണിക ഉത്തേജനാവസ്ഥ, ഉത്തേജിതമായ ഊർജ്ജത്തിന്റെ കൈമാറ്റം പ്രകാശസംശ്ലേഷണവും കോശശ്വസനവും പോലുള്ള രാസപ്രവർത്തനങ്ങളിൽ നടക്കുന്ന ഇലക്ട്രോണുകളുടെയും പ്രോട്ടോണുകളുടെയും കൈമാറ്റം എന്നിവ അടങ്ങിയിരിക്കുന്നു. ക്വാണ്ടം ജീവശാസ്ത്രം, ക്വാണ്ടം ഭൗതികഫലത്തിന്റെ വെളിച്ചത്തിൽ കണക്കുകൂട്ടലുകൾ നടത്തി ജീവമാതൃകകൾ സ്വീകരിക്കുന്നു. ക്വാണ്ടം ജീവശാസ്ത്രം, നോൺ ട്രൈവിയൽ ക്വാണ്ടം പ്രതിഭാസത്തിന്റെ സ്വാധീനത്തെപ്പറ്റി ശ്രദ്ധിക്കുന്നു. ഇതിനെതിരാണ് ട്രൈവിയൽ ക്വാണ്ടം പ്രതിഭാസം. ഇത് എല്ലാ ജീവശാസ്ത്രങ്ങളിലും അടിസ്ഥാനഭൗതികശാസ്ത്രത്തിലേയ്ക്കു ചുരുക്കുന്നു.

## ചരിത്രം

ആദ്യകാല ക്വാണ്ടം ഭൗതികശാസ്ത്രജ്ഞർ ജീവശാസ്ത്രപരമായ പ്രശ്നങ്ങളിൽ ക്വാണ്ടം ബലതന്ത്രത്തെ ഉപയോഗിക്കാമെന്നു കരുതിയിരുന്നു. Erwin Schrödinger's എഡ്വിൻ ഷ്രോഡിംഗറിന്റെ 1944ലെ എന്താണു ജീവൻ? എന്ന പുസ്തകത്തിൽ ജീവശാസ്ത്രത്തിൽ ക്വാണ്ടം ബലതന്ത്രം പ്രയോഗിക്കുന്നതിനെപ്പറ്റി ചർച്ചചെയ്യുന്നു. ഷ്രോഡിംഗർ, കോവാലന്റ് രാസബന്ധനത്തിൽ ജനിതകവിവരങ്ങൾ അടങ്ങിയ "aperiodic crystal" നെപ്പറ്റിയുള്ള ആശയം അവതരിപ്പിച്ചിട്ടുണ്ട്. അദ്ദേഹം, കൂടുതലായി നിർദ്ദേശിക്കുന്നത് ഉൾപരിവർത്തനങ്ങൾ ക്വാണ്ടം ചാട്ടങ്ങൾ വഴി നടത്താനാകും എന്നാണ്. തുടക്കക്കാരായ മറ്റു ക്വാണ്ടം ഉപജ്ഞാതാക്കളായ നീൽസ് ബോർ, പസ്ക്വാൽ ജോർദൻ, മാക്സ് ഡെൽബ്രൂക്ക് എന്നിവർ, കോമ്പ്ലിമെന്റാറിറ്റി എന്ന ക്വാണ്ടം ആശയം ആണത്രെ ജീവശാസ്ത്രങ്ങളുടെ അടിസ്ഥാനം എന്നു വാദിക്കുന്നു. 1963ൽ, പെർ ഒലോവ് ലവ്ഡിൻ ഡി എൻ എ ഉൾപരിവർത്തനങ്ങൾക്കുള്ള മറ്റൊരു രീതി പ്രോട്ടോൺ ടണലിങ് ആണെന്നു തന്റെ പ്രബന്ധത്തിൽ പ്രസിദ്ധീകരിച്ചിട്ടുണ്ട്. തന്റെ പേപ്പറിൽ ക്വാണ്ടം ജീവശാസ്ത്രം എന്ന പുതിയ ശാസ്ത്രശാഖയെപ്പറ്റി പ്രതിപാദിക്കുന്നുണ്ട്.

## ഉപയോഗക്ഷമത

### പ്രകാശസംശ്ലേഷണം

Diagram of FMO complex. Light excites electrons in an antenna. The excitation then transfers through various proteins in the FMO complex to the reaction center to further photosynthesis.
## അവലംബം
# വൈറോഫിസിക്‌സ്

**ഇംഗ്ലീഷ് വിലാസം**

സിവിയർ അക്യൂട്ട് റെസ്പിറേറ്ററി സിൻഡ്രോം കൊറോണ വൈറസ് 2
ബയോഫിസിക്‌സിന്റെ ഒരു ശാഖയാണ് **വൈറോഫിസിക്‌സ്**. വിരിയോണുകളും കോശങ്ങളും തമ്മിലുള്ള പ്രതിപ്രവർത്തനങ്ങൾക്ക് കാരണമാകുന്ന മെക്കാനിക്സുകളും ചലനാത്മകതയും പഠിക്കാൻ ഭൗതികശാസ്ത്രത്തിന്റെ സൈദ്ധാന്തിക ആശയങ്ങളും പരീക്ഷണാത്മക സാങ്കേതിക വിദ്യകളും പ്രയോഗിക്കുന്ന ശാസ്ത്രശാഖയാണിത്.

## അവലോകനം

വൈറസുകളുടെ ഭൗതിക ഘടനയും ഘടനാപരമായ സവിശേഷതകളും, അവയുടെ ചലനാത്മകത, ഒരു അണുബാധയ്ക്കിടെയുള്ള വിഭജനത്തോത്, വിവിധ സമ്മർദ്ദങ്ങളുടെ ആവിർഭാവം, പരിണാമം എന്നിവ പരിഹരിക്കുന്നതിൽ വൈറോഫിസിക്സിലെ ഗവേഷണങ്ങൾ സാധാരണയായി ശ്രദ്ധ കേന്ദ്രീകരിക്കുന്നു. ഈ ശ്രമങ്ങളുടെ പൊതുവായ ലക്ഷ്യം വിശ്വസനീയമായ പ്രവചനശക്തി ഉപയോഗിച്ച് വൈറൽ അണുബാധകളിൽ ഉൾപ്പെടുന്ന എല്ലാ പ്രക്രിയകളുടെയും വിശദാംശങ്ങൾ അളക്കുന്ന ഒരു കൂട്ടം മോഡലുകൾ (എക്സ്പ്രഷനുകൾ അല്ലെങ്കിൽ നിയമങ്ങൾ) സ്ഥാപിക്കുക എന്നതാണ്. വൈറസുകളെക്കുറിച്ച് അത്തരം അളവിലുള്ള ധാരണയുള്ളത് വൈറൽ അണുബാധ തടയുന്നതിനും നയിക്കാനും നിയന്ത്രിക്കുന്നതിനുമുള്ള തന്ത്രങ്ങളുടെ വികസനം യുക്തിസഹമാക്കുക മാത്രമല്ല, വൈറസ് പ്രക്രിയകളെ ചൂഷണം ചെയ്യാനും നാനോ സയൻസ്, മെറ്റീരിയലുകൾ, തുടങ്ങിയ മേഖലകളിൽ വൈറസിനെ പ്രവർത്തിപ്പിക്കാനും ഉപയോഗിക്കാം.

പരമ്പരാഗതമായി, വൈറൽ അണുബാധയെക്കുറിച്ച് പഠിക്കാനുള്ള ഏക മാർഗ്ഗമാണ്, പരീക്ഷണ നിരീക്ഷണങ്ങളെ മാത്രം അടിസ്ഥാനമാക്കി അറിവ് നേടുന്നതിനുള്ള ഈ സമീപനം.

വൈറോഫിസിക്‌സിന് മറ്റ് ഫീൽഡുകളുമായി ബന്ധമുണ്ട്. ഉദാഹരണത്തിന്, പകർച്ചവ്യാധി ചലനാത്മകതയുടെ മോഡലിംഗ് ഗണിതശാസ്ത്രത്തിലെ ഒരു ജനപ്രിയ ഗവേഷണ വിഷയമാണ്, പ്രത്യേകിച്ച് പ്രായോഗിക ഗണിതശാസ്ത്രത്തിലോ ഗണിതശാസ്ത്ര ബയോളജിയിലോ. വൈറോഫിസിക്സ് മിക്കവാറും സിംഗിൾ സെൽ അല്ലെങ്കിൽ മൾട്ടി സെല്ലുലാർ സ്കെയിലിൽ ശ്രദ്ധ കേന്ദ്രീകരിക്കുന്നു.

## അവലംബം

## പുറം കണ്ണികൾ

### Related meetings/conferences

* Virophysics 2015
* 2nd Workshop on Virus Dynamics
# റാണുൺകുലേസീ

**ഇംഗ്ലീഷ് വിലാസം**

| റാണുൺകുലേസീ Temporal range: Cretaceous–Recent |
| --- |
|  |
| വാതക്കൊടിയുടെ പൂക്കൾ |
| Scientific classification |
| Kingdom: | Plantae |
| (unranked): | Angiosperms |
| (unranked): | Eudicots |
| Order: | Ranunculales |
| Family: | **Ranunculaceae** Juss. |
| Subfamilies |
| * Hydrastidoideae
* Glaucidioideae
* Coptoideae
* Thalictroideae
* Ranunculoideae
 |

60 ജനുസുകളിലായി ഏതാണ്ട് 1700 സ്പീഷിസുകൾ ഉള്ള ഒരു സസ്യകുടുംബമാണ് **റാണുൺകുലേസീ (Ranunculaceae).** ലോകത്തെല്ലായിടത്തും ഈ കുടുംബത്തിലെ ചെടികൾ കാണാറുണ്ട്. ഏറ്റവും കൂടുതൽ അംഗങ്ങളുള്ള ജനുസുകൾ *റാണുൺകുലസ്* (600 സ്പീഷിസ്), *ഡെൽഫീനിയം* (365), *താലിക്ട്രം* (330), *ക്ലിമാറ്റിസ്* (325), *അകോണിറ്റം* (300) എന്നിവയാണ്. മിക്കവാറും കുറ്റിച്ചെടികളാണെങ്കിലും മരങ്ങളിൽ കയറിപ്പോകുന്ന വള്ളികളും കാണാറുണ്ട്. ഈ കുടുംബത്തിലെ സസ്യങ്ങളിൽ അടങ്ങിയിരിക്കുന്ന പ്രോടോവാനിമോനിൻ മനുഷ്യർക്കും മൃഗങ്ങൾക്കും വിഷമാണ്. മറ്റു വിഷങ്ങളും ആൽക്കലോയിഡുകളും ഗ്ലൈകോസൈഡുകളുമെല്ലാം ഇവയിലുണ്ട്.

## ഉപയോഗങ്ങൾ

നാട്ടുമരുന്നുകൾ, ഹോമിയോപ്പതി എന്നിവയിൽ ഔഷധമായും, പൂക്കൾക്കുവേണ്ടിയും, ഭക്ഷണത്തിൽ സുഗന്ധദ്രവ്യമായും ഈ കുടുംബത്തിലെ പല അംഗങ്ങളെയും ഉപയോഗിക്കുന്നുണ്ട്.

## ചിത്രശാല

### പുഷ്പങ്ങൾ

* *Aconitum napellus*
* *Actaea spicata*
* *Adonis annua*
* *Anemone nemorosa*
* *Anemone hepatica* = *Hepatica nobilis*
* *Anemone pulsatilla* = *Pulsatilla vulgaris*
* *Aquilegia canadensis*
* *Caltha palustris*
* *Clematis montana*
* *Delphinium elatum* hybrid
* *Eranthis hyemalis*
* *Helleborus × hybridus*
* *Myosurus minimus*
* *Hydrastis canadensis*
* *Nigella damascena*
* *Ranunculus repens*
* *Thalictrum aquilegifolium*
* *Trollius europaeus*
* *Naravelia laurifolia*

### ഫലങ്ങൾ

|  |  |
| --- | --- |
| Follicle
* *Helleborus niger*
* *Nigella arvensis*
 | Achene
* *Pulsatilla* or *Anemone alpina*
* *Ranunculus acris*

  |

## അവലംബം

## പുറത്തേക്കുള്ള കണ്ണികൾ

* *Flora of North America*: Ranunculaceae
* *Flora of China*: Ranunculaceae
* Ranunculaceae in Topwalks Archived 2011-10-03 at the Wayback Machine
* Ranunculaceae in BoDD – Botanical Dermatology Database
* Ranunculaceae Archived 2007-01-03 at the Wayback Machine in L. Watson and M.J. Dallwitz (1992 onwards). *The families of flowering plants* Archived 2007-01-03 at the Wayback Machine.
* NCBI Taxonomy Browser
* links at CSDL, Texas Archived 2006-04-18 at the Wayback Machine
* Japanese Ranunculaceae - Flavon's art gallery
* Family Ranunculaceae Archived 2011-10-12 at the Wayback Machine Flowers in Israel
* Cai et al. Molecular phylogeny of Ranunculaceae based on internal transcribed spacer sequences 2009
* *Aconitum heterophyllum* (fam. Ranunculaceae) at the Encyclopedia of Ayurvedic Medicinal Plants Archived 2011-10-19 at the Wayback Machine